


[bookmark: _Hlk235478654]Izraksts

[bookmark: _Hlk195509723]VIENOŠANĀS Nr. 1
[bookmark: _Hlk234915859]par 2025. gada 17. jūnija līguma vienošanās Nr. IeM_NVA_2025/22-Buv:
Katastrofu pārvaldības centra Brīvības ielā 16, 16A, Saldū, Saldus novadā
(kad. nr. 84010060123; 84010060228) projektēšana, būvdarbi un autoruzraudzība grozījumiem

Nr.IeM_NVA_2025/22-Buv/1

Dokumenta datums ir tā
elektroniskās parakstīšanas datums
Nodrošinājuma valsts aģentūra, reģistrācijas numurs 90009112024, juridiskā adrese Čiekurkalna 1. līnija 1 k-2, Rīga, LV-1026, tās [..] personā, kurš rīkojas saskaņā ar [..] (turpmāk – Pasūtītājs), no vienas puses, un
Sabiedrība ar ierobežotu atbildību „Selva Būve”, reģistrācijas numurs 40003683071, juridiskā adrese „Mārtiņmuiža”, Mārupes pagasts, Mārupes novads, LV-2167, tās [..] personā, kura rīkojas pamatojoties uz [..](turpmāk – Uzņēmējs), no otras puses,
turpmāk abi kopā vai katrs atsevišķi – Puses/ Puse, ņemot vērā, ka:
(a) 2025. gada 17. jūnijā starp Pusēm noslēgta līguma vienošanās Nr. IeM_NVA_2025/22-Buv: Katastrofu pārvaldības centra Brīvības ielā 16, 16A, Saldū, Saldus novadā 
(kad. nr. 84010060123; 84010060228) projektēšana, būvdarbi un autoruzraudzība (turpmāk – Līgums) ar Akceptēto Līguma summu 8 104 827,36 EUR un Darbu izpildes laiku 27 (divdesmit septiņi) kalendārie mēneši no Līguma stāšanās spēkā;
(b) [bookmark: _Hlk234916140][bookmark: _Hlk235088332]2025. gada 9. septembrī no Valsts robežsardzes (turpmāk – VRS) saņemta 2025. gada 8. septembra vēstule Nr. 23.1-8.15/3916 „Par katastrofu pārvaldības centra Saldū būvniecību”, kurā Pasūtītājam lūgts paredzēt iespēju katastrofu pārvaldības centra ēkā Saldū iekļaut VRS dienesta vajadzībām nepieciešamās telpas un autostāvvietas dienesta transportlīdzekļiem;
(c) 2025. gada 18. septembrī no Iekšlietu ministrijas saņemta e-pasta vēstule „RE: VRS lūgums par telpu un autostāvvietas iekļaušanu Saldus KPC”, kurā Pasūtītājam lūgts atbalstīt VRS lūgumu;
(d) 2025. gada 22. septembra būvsapulcē (protokols Nr. 10, 3.5. punkts) konstatēts, ka katastrofu pārvaldības centrā Saldū nepieciešams kā Objekta lietotāju iekļaut VRS, kā arī izbūvēt VRS dienesta vajadzībām nepieciešamās telpas un dienesta transportlīdzekļu autostāvvietas, un ka minētā mērķa īstenošanai nepieciešama detalizēta informācija par prasībām attiecīgo telpu un autostāvvietu projektēšanai un izbūvei;
(e) [bookmark: _Hlk221603034][bookmark: _Hlk221516511]2025. gada 22. un 23. septembrī no VRS saņemta e-pasta vēstule „RE: par robežsardzes telpām Saldus KPC”, ar kuru iesniegtas detalizētas prasības dienesta telpu un autostāvvietu projektēšanas un izbūves nodrošināšanai;
(f) 2025. gada 21. oktobrī Pasūtītājs nosūtīja Uzņēmējam vēstuli Nr. 1.3.1-14/8195 „Par papildus darbiem 17.06.2025. līguma Nr. IeM_NVA_2025/22-Buv ietvaros”, uzdodot izstrādāt tehniskos risinājumus VRS vajadzībām nepieciešamo dienesta telpu un autostāvvietu izbūvei, saskaņot izstrādātos risinājumus ar VRS, Pasūtītāju un personu apvienību, kuru veido tās biedri SIA „CKL”, SIA „EPVA Eksperti” un sabiedrība ar ierobežotu atbildību „Brangi” (turpmāk – Inženieris), un iesniegt ieslēdzamo darbu tāmi;
(g) 2025. gada 7. novembrī no Inženiera saņemta e-pasta vēstule „Saldus KPC – VRS sadaļas risinājums”, ar kuru saskaņoti VRS sadaļas risinājumi katastrofu pārvaldības centram Saldū (tai skaitā ieslēdzamo darbu tāme), lūdzot veikt tehniskus precizējumus ģenerālplāna ekspilācijā, tas ir norādot VRS autostāvvietas;
(h) 2025. gada 12. novembrī no Uzņēmēja saņemta 2025. gada 11. novembra vēstule Nr. N/1.3.-25/277 „Atbilde uz 21.10.2025. vēstuli Nr. 1.3.1-14/8195”, ar kuru iesniegti saskaņotie tehniskie risinājumi – precizēts ēkas 2. stāva plāns ar VRS dienesta telpām un precizēts teritorijas ģenerālplāns ar VRS dienesta transportlīdzekļu autostāvvietām, kā arī ieslēdzamo darbu tāme;
(i) 2025. gada 10. decembrī Pasūtītājs nosūtīja Uzņēmējam un Inženierim vēstuli Nr. 1.3.1-14/9721 „Par 17.06.2025. līguma vienošanās Nr. IeM_NVA_2025/22-Buv finansēšanas avota un Valsts kases norēķinu konta precizēšanu, nepārvaramas varas apstākļu sekām”, ar kuru informēja, ka trešās personas rīcības rezultātā ir iestājušies nepārvaramas varas apstākļi, kurus Pasūtītājs nevarēja paredzēt un novērst, vienlaikus aicinot Uzņēmēju turpināt 2. posma darbu izpildi, bet neuzsākt esošā kultūras nama ēkas demontāžas darbus un jaunā katastrofu pārvaldības centra būvdarbus līdz brīdim, kad Pasūtītājs rakstveidā informēs Uzņēmēju par nepārvaramas varas apstākļu izbeigšanos;
(j) 2026. gada 8. maijā Pasūtītājs nosūtīja Uzņēmējam, Inženierim, Latvijas Republikas Iekšlietu ministrijai un Saldus novada pašvaldībai vēstuli Nr. 1.3.1-14/3698 „Paziņojums par demontāžas darbu (tai skaitā ar tiem saistīto sagatavošanās darbu) un būvdarbu uzsākšanu, kā arī nepārvaramas varas apstākļu izbeigšanos 17.06.2025. līguma vienošanās Nr. IeM_NVA_2025/22-Buv ietvaros”, ar kuru informēja, ka, pamatojoties uz Administratīvās apgabaltiesas 2026. gada 10. aprīļa lēmumu lietā Nr. A420011325 un 2026. gada 6. maija lēmumu lietā Nr. A420010725, ir uzskatāms, ka nepārvaramas varas apstākļi ir beigušies ar 2026. gada 7. maiju, vienlaikus aicinot Uzņēmēju uzsākt esošā kultūras nama ēku demontāžas darbus (tai skaitā ar tiem saistītos sagatavošanās darbus) un pēc demontāžas darbu pabeigšanas (tas ir pēc izziņas par būves neesību saņemšanas) uzsākt jaunā katastrofu pārvaldības centra būvdarbus;
(k) 2026. gada 17. jūlijā no Uzņēmēja saņemta precizēta ieslēdzamo darbu tāme par kopējo summu 170 230,32 EUR (viens simts septiņdesmit tūkstoši divi simti trīsdesmit eiro, 32 centi) bez pievienotās vērtības nodokļa (turpmāk – PVN), kas paredz VRS vajadzībām nepieciešamo dienesta telpu un autostāvvietu izbūvi, tostarp projektēšanas darbus (turpmāk – Papildu darbu tāme), kā arī ar papildu darbiem saistītās būvprojekta izmaiņu skices (turpmāk – Rasējumi);
(l) 2026. gada 17. jūlijā par Papildu darbu tāmi parakstīts darbu izmaiņu akts (turpmāk – Darbu izmaiņu akts);
(m) 2026. gada 20. jūlijā no Uzņēmēja saņemta aktualizētā Darba programma, kas ietver Darbu izpildes laika pagarinājumu saistībā ar nepārvaramas varas apstākļiem un papildu darbu izpildi;
(n) 2026. gada 29. jūlijā no Uzņēmēja saņemta atkārtoti aktualizētā Darba programma, kas ietver Darbu izpildes laika pagarinājumu saistībā ar nepārvaramas varas apstākļiem un papildu darbu izpildi;
(o) Līguma Tehniskajā specifikācijā nav paredzēta VRS dienesta telpu un autostāvvietu projektēšana un izbūve, un attiecīgi šādi darbi kvalificējami kā papildu darbi, taču imigrācijas kontroles atbalsta punkta izvietošana Saldū ir būtiska no stratēģiskā viedokļa, lai nodrošinātu efektīvāku, ātrāku, ilgtspējīgāku un kvalitatīvāku VRS funkciju īstenošanu;
(p) [bookmark: _Hlk233711978]saskaņā ar Līguma noteikumu 1.1.1.5. apakšpunkta definīciju – Pasūtītāja prasības nozīmē Līgumā iekļauto dokumentu, kas nosaka Pasūtītāja prasības, tai skaitā Tehniskā specifikācija saskaņā ar publisko iepirkumu regulējošiem normatīviem aktiem, kā arī visus šī dokumenta papildinājumus un grozījumus saskaņā ar Līgumu. Tehniskā specifikācija nosaka Darbu mērķi, apjomu un/ vai prasības projektēšanai un/ vai citus tehniskos kritērijus Darbiem;
(q) saskaņā ar Līguma noteikumu 1.1.6.10. apakšpunkta definīciju – Līgumā neparedzētie papildu darbi ir papildu darbi, kuri sākotnēji netika iekļauti Līgumā vai Pasūtītāja prasībās un šo papildu darbu veikšanai piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem vai iekārtām, vai piegādātāja maiņa radītu ievērojamas grūtības;
(r) saskaņā ar Līguma noteikumu 13.9. punktu [Darbu izmaiņu un Iekārtu un/ vai Materiālu nomaiņas veikšanas kārtība] Līgumā un Publisko iepirkumu likumā (turpmāk – PIL) noteiktajos gadījumos var veikt izmaiņas sākotnēji paredzētajos Darbos un/ vai var tikt pielīgti Līgumā neparedzēti papildu Darbi;
(s) saskaņā ar Līgumu noteikumu 19.4. punktu [Nepārvaramas varas apstākļu sekas], ja Uzņēmējs nespēj pildīt, kādu no Līgumā noteiktajām saistībām nepārvaramas varas dēļ, par kuru ir iesniegts paziņojums saskaņā ar 19.2. punktu [Paziņojums par nepārvaramas varas apstākļiem], Uzņēmējs ir tiesīgs prasīt termiņa pagarinājumu par jebkuru šādu kavējumu, ja tiek aizkavēta Darbu izpilde saskaņā ar 8.4. punktu [Izpildes laika pagarināšana];
(t) [bookmark: _Hlk221639371]Uzņēmējam saskaņā ar Līguma noteikumu 8.4. punkta [Izpildes laika pagarināšana] a) un b) apakšpunktu ir tiesības pieprasīt Darbu izpildes laika pagarinājumu sakarā ar izmaiņām Darbu apjomā un nepārvaramas varas apstākļu sekām;
(u) ar 2025. gada 22. jūlijā pieņemtajiem Ministru kabineta noteikumiem Nr. 472 „Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa „Veicināt pielāgošanos klimata pārmaiņām, risku novēršanu un noturību pret katastrofām” 2.1.3.3. pasākuma „Katastrofu risku mazināšanas pasākumi” ceturtās projektu iesniegumu atlases kārtas īstenošanas noteikumi” sākotnējās ietekmes (ex-ante) novērtējuma ziņojumā (sēdes protokols Nr. 29, 54. §) ir noteikts, ka visas izmaksas, kas saistītas ar katastrofu pārvaldības centra būvniecību Brīvības ielā 16, 16A, Saldū, Saldus novadā (tai skaitā projektēšanu, būvprojekta ekspertīzi, būvdarbiem, autoruzraudzību, būvuzraudzību un inženierkonsultantu pakalpojumiem), tiek pārattiecinātas un/ vai pārgrāmatotas, un/ vai apmaksātas no piešķirtā Eiropas Reģionālās attīstības fonda (turpmāk – ERAF) finansējuma un/ vai nacionālā līdzfinansējuma;
(v) 2025. gada 15. augustā starp Centrālo finanšu un līgumu aģentūru un Pasūtītāju noslēgtās „Vienošanās par Eiropas Savienības projekta Nr. 2.1.3.3/4/25/I/001 īstenošanu” nosacījumi paredz, ka Pasūtītājs kā finansējuma saņēmējs īsteno ERAF 2.1.3.3. pasākuma „Katastrofu risku mazināšanas pasākumi” ceturtās kārtas projektu Nr. 2.1.3.3/4/25/I/001 „Katastrofu pārvaldības centru būvniecība” (turpmāk – Projekts) laika periodā no 2024. gada 1. janvāra līdz 2029. gada 31. decembrim;
(w) saskaņā ar Centrālās finanšu un līgumu aģentūras 2026. gada 29. janvāra vienpusējo paziņojumu „Par Vienošanās Nr. 3.2.1.5/1/25/I/001 grozījumiem Nr. 1” esošās programmas pasākuma Nr. 2.1.3.3. 4. kārta tika pārcelta uz REARM prioritāti (Eiropas Komisijas plāns „ReArm Europe/Gatavība 2030”: Eiropas Savienības aizsardzības finansēšanas plāns), nosakot jaunu specifiskā atbalsta mērķi Nr. 3.2.1.5 un attiecīgi grozot projekta numuru no „Nr. 2.1.3.3/4/25/I/001” uz „Nr. 3.2.1.5/1/25/I/001”, savukārt projekta atbalsta darbību īstenošanas un ar tām saistīto izmaksu attiecināmības periods ir noteikts līdz 2029. gada 31. decembrim, līdz ar to Līguma 3. posma Darbu izpildes laika pagarinājums nerada risku Projekta atbalsta darbību īstenošanai (tai skaitā noteikto mērķu, iznākuma un horizontālo principu rādītāju sasniegšanai un kvalitātes prasību ievērošanai), un, ievērojot Projektā pieejamo finanšu līdzekļu atlikumu, iepriekš minēto papildu darbu izmaksu segšana no Projekta nerada risku piešķirtā ERAF un/ vai nacionālā līdzfinansējuma apguvei;
(x) saskaņā ar Ministru kabineta 2026. gada 16. jūnija noteikumiem Nr. 335 „Iekšlietu digitālā centra nolikums” (turpmāk – MK noteikumi Nr. 335) ar 2026. gada 20. jūniju Iekšlietu ministrijas Informācijas centrs ir pārdēvēts par Iekšlietu digitālo centru, un ka līdz MK noteikumu Nr. 335 spēkā stāšanās dienai Līgumā un citos ar tā izpildi saistītajos dokumentos lietotais termins „Iekšlietu ministrijas Informācijas centrs” atbilst terminam „Iekšlietu digitālais centrs”,
kā arī pamatojoties uz:
(y) [bookmark: _Hlk235473099]Līguma noteikumu 1.4. punktu [Piemērojamais likums un valoda], 4.2. punktu [Līguma izpildes nodrošinājums], 8.4. punktu [Izpildes laika pagarināšana], 13.9. punktu [Darbu izmaiņu un Iekārtu un/ vai Materiālu nomaiņas veikšanas kārtība], 19.4. punktu [Nepārvaramas varas apstākļu sekas] un 20.1. punktu [Uzņēmēja prasījumi];
(z) PIL 61. panta trešās daļas 1. un 2. punktu;
izsakot savu brīvu gribu, noslēdz šāda satura vienošanos (turpmāk – Vienošanās):
1. Puses vienojas veikt Izmaiņas Darbu apjomos atbilstoši Tehniskās specifikācijas jaunajai redakcijai (Vienošanās 1. pielikums) un Darbu izmaiņu aktam (Vienošanās 2. pielikums), palielinot Akceptēto Līguma summu 8 104 827,36 EUR (astoņi miljoni viens simts četri tūkstoši astoņi simti divdesmit septiņi euro, 36 centi) par 170 230,32 EUR (viens simts septiņdesmit tūkstoši divi simti trīsdesmit euro, 32 centi) bez  PVN, un:
1.1. Uzņēmējs apņemas veikt papildu darbus atbilstoši Tehniskās specifikācijas jaunajai redakcijai, Darbu izmaiņu aktam un Rasējumiem (Vienošanās 3. pielikums);
1.2. līdz ar to Līguma cena (Akceptētā Līguma summa un ar šo Vienošanos veiktās korekcijas) ir 8 275 057,68 EUR (astoņi miljoni divi simti septiņdesmit pieci tūkstoši piecdesmit septiņi euro, 68 centi).
2. [bookmark: _Hlk235475927]Puses vienojas Līguma 6. punktu izteikt jaunā redakcijā:
“6. Līguma cena ir 8 275 057,68 EUR (astoņi miljoni divi simti septiņdesmit pieci tūkstoši piecdesmit septiņi euro, 68 centi) bez  PVN, no kuras:
6.1. par projektēšanas darbiem (būvniecības ieceres dokumentācijas izstrādes darbi) – 389 561,00 EUR (trīs simti astoņdesmit deviņi tūkstoši pieci simti sešdesmit viens euro, 00 centi);
6.2. par būvdarbiem – 7 816 721,68 EUR (septiņi miljoni astoņi simti sešpadsmit tūkstoši septiņi simti divdesmit viens euro, 66 centi);
6.3. par autoruzraudzības darbiem – 68 775,00 EUR (sešdesmit astoņi tūkstoši septiņi simti septiņdesmit pieci euro, 00 centi).
Līguma 1. posma summa bez PVN: 116 032,95 EUR (viens simts sešpadsmit tūkstoši trīsdesmit divi euro, 95 centi);
Līguma 2. posma summa bez PVN: 264 028,05 EUR (divi simti sešdesmit četri tūkstoši divdesmit astoņi euro, 05 centi);
Līguma 3. posma summa bez PVN: 7 894 996,68 EUR (septiņi miljoni astoņi simti deviņdesmit četri tūkstoši deviņi simti deviņdesmit seši euro, 68 centi).
Nodokļu nomaksa veicama atbilstoši spēkā esošiem normatīvajiem aktiem, tajā skaitā pievienotās vērtības nodoklis tiek piemērots saskaņā ar Pievienotās vērtības nodokļa likumu.”.
3. Puses vienojas veikt izmaiņas Darbu izpildes laikā, nosakot, ka Līguma izpilde nodrošināma līdz 2027. gada 20. decembrim, un:
3.1. Līguma Piedāvājuma pielikuma sadaļu atbilstoši 1.1.3.3. apakšpunktam izteikt šādā redakcijā: [..]
3.2. Līguma Piedāvājuma pielikuma sadaļu „Ziņas par Posmiem” izteikt šādā redakcijā:[..]
4. [bookmark: _Hlk235475082]Puses vienojas nomainīt Pasūtītāja pārstāvi un Līguma Piedāvājuma pielikuma sadaļu atbilstoši 1.3. punktam izteikt šādā redakcijā:[..]
5. Puses vienojas veikt izmaiņas attiecībā uz Līguma finansēšanu, nosakot, ka Līgums tiek finansēts no projektam Nr. 3.2.1.5/1/25/I/001 piešķirtā ERAF finansējuma un/ vai nacionālā līdzfinansējuma, un: 
5.1. [bookmark: _Hlk235475368]Līguma Piedāvājuma pielikuma sadaļu atbilstoši 1.15. punktam izteikt šādā redakcijā:[..]
5.2. Līguma 1.15. punkta otro rindkopu izteikt šādā redakcijā:[..]
6. Ņemot vērā Vienošanās 3. punktā nolīgtās Izmaiņas, Uzņēmējs apņemas veikt Darbus saskaņā ar aktualizēto Darbu programmu (Vienošanās 4. pielikums).
7. Ņemot vērā Vienošanās 2. un 3. punktā nolīgtās Izmaiņas, Uzņēmējs apņemas 10 (desmit) darba dienu laikā no Vienošanās spēkā stāšanās dienas iesniegt Pasūtītājam (kopiju iesniedzot Inženierim) precizētu Līguma izpildes nodrošinājumu, kas sagatavots atbilstoši Līguma noteikumu 4.2. punkta [Līguma izpildes nodrošinājums] prasībām.
8. Vienošanās pilnībā apliecina Pušu gribu. Nekādi mutiski papildinājumi netiks uzskatīti par šīs Vienošanās noteikumiem. Līguma noteikumi, kas nav grozīti ar šo Vienošanos, paliek nemainīgi. Jautājumi, kas nav regulēti Līgumā un ar Vienošanos, tiek lemti saskaņā ar Latvijas Republikas spēkā esošajiem normatīvajiem aktiem.
9. Vienošanās ir Līguma neatņemama sastāvdaļa. Vienošanās stājās spēkā tās abpusējas parakstīšanas dienā un ir spēkā līdz Pušu saistību pilnīgai izpildei.
10. Vienošanās sagatavota uz 7 (septiņām) lapām ar 4 (četriem) pielikumiem (pielikumu lapu skaits nav iekļauts Vienošanās lapu skaitā) elektroniska dokumenta veidā un parakstīta ar drošu elektronisko parakstu. Vienošanās tekstam tiek pievienoti šādi pielikumi, kas ir Vienošanās neatņemama sastāvdaļa:
10.1. 1. pielikums – Tehniskā specifikācija (jauna redakcija);
10.2. 2. pielikums – Darbu izmaiņu akts;
10.3. 3. pielikums – Rasējumi;
10.4. 4. pielikums – Darbu programma (aktualizēta).
Pušu rekvizīti un paraksti:
	Pasūtītājs:
	Uzņēmējs:

	Nodrošinājuma valsts aģentūra
Reģistrācijas numurs 90009112024
[..]


Pasūtītāja vārdā:
[..]
	Sabiedrība ar ierobežotu atbildību „Selva Būve”
Reģistrācijas numurs 40003683071
[..]


Uzņēmēja vārdā:
[bookmark: _GoBack][..]


DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU*.
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.

